
•ι δικές μας 
μέρες και νύχτες 



είναι ένα έγκλημα σε επιτάχυνση... 

Το ότι 01 μπάτσοι δολοφονούν, το ξέραμε. Δεν περιμέναμε το βράδυ της 6 ης 
Δεκέμβρη για να το μάθουμε. Οι σφαίρες, τα γκλόμπ, τα αστυνομικά κρατητή- 
ρια κάνουν πολύ «δουλειά» εδώ και χρόνια. Εναντίον των μεταναστών εργατών. 
Εναντίον των «απείθαρχων χουλιγκάνων». Εναντίον των «πρεζάκηδων». Εναν¬ 
τίον των φυλακισμένων γυναικών στα σεξουαλικά κάτεργα. Εναντίον... όποιων 
01 κρατικοί μηχανισμοί, οι καθώς πρέπει πολίτες, τα πΊβάϊβ, τα κόμματα, δεί¬ 
χνουν με το δάχτυλο γιο να σημαδέψουν με το περίστροφο, την πένα ή τη διχα¬ 
λωτή τους γλώσσα... 

Κι αυτή είναι η περιβόητη «κανονικότητα», αυτή είναι η περιβόητη «ομαλό- 
τητα» οτην οποία μας λένε πως πρέπει να επιοτρέψει η καθημερινότητα μας: το 
διαρκές «γλέντι» του εθνικού κορμού ενάντια οτους «από κάτω» αυτής της κοι¬ 
νωνίας. Η, πρό 6 ης Δεκέμβρη, «κανονικότητα» της βίας και της ωμής εκμετάλ¬ 
λευσης των ζωών μας. Η σφαίρα που χτύπησε τον Αλέξη Γρηγορόπουλο έχει 
απάνω της τα σημάδια αυτής της πραγματικότητας. Κι αυτό καμία βαλλιστική 
έρευνα δεν θα το πει! 

Γιατί τελικά, ποιος «πιστεύει» ότι η αιτία της κοινωνικής έκρηξης των τελευ¬ 
ταίων ημερών είναι η δολοφονία του Αλέξη Γρηγορόπουλου; Όποιος ή όποια, 
απαντάμε, δεν μπορεί (ή δεν θέλει) να καταλάβει ότι οι λόγοι και οι αιτίες τόσων 
κοινωνικών υποκειμένων, τόσων και τόσων ανθρώπων δεν στοχοποιούν 
«μόνο» ένα περιστατικό (ανάμεσα σε κάμποσο άλλα) ακραίας μπάτσικης βίας... 
Αλλά και πολλά ακόμα. 


αυτή η εξέγερση 

είναι μια γιβρτή σε επιτάχυνση... 


Κι εξηγούμαστε: η ένταση, η έκταση (σε πολλές πόλεις) και η διάρκεια όσων 
έχουν συμβεί απ’ την 6 η Δεκέμβρη, καθώς και το πλήθος των διαφορετικών 
υποκειμένων που έχουν συμμετάσχει δείχνουν ξεκάθαρα πως τα χρέη είναι 
πολλά, πάρα πολλά. Τόσα, που μερικές σπασμένες βιτρίνες, μερικές κομμένες 
τράπεζες, μερικά λεηλατημένα μαγαζιά ή μερικά αναποδογυρισμένα περιπολικά 
δεν ξεπλένουν την οργή, δεν ξεπληρώνουν τα χρέη. 

Μας χρωστάτε τις ζωές μας, θα πληρώσετε για όλα. Οι γιορτές των οδοφραγ¬ 
μάτων, 01 λαχανιασμένες ανάσες, οι γεμάτες ένταση κινήσεις, ψάχνουν μια άλλη 
κοινωνικότητα. Προσπάθουν να πάνε πέρα απ’ τον κατακερματισμό των ζωών 
μας. Είναι μια απόπειρα αλληλεγγύης /κοινότητας εν δράσει. Μερικές φορές 
ατελής, μερικές φορές «απελπισμένη». Αλλά είναι αυθεντική κοινωνικότητα, δεν 
είναι εικόνα στις ειδήσεις! 

Για τους πλέον δύσπιστους, υπάρχει η (ισχυρά συμβολική) εικόνα του χριστού 
γεννιάτικου δέντρου στο σύνταγμα, να φλέγεται. Και μια ανομολόγητη(;) 
κραυγή: Χριστούγεννα Τέλος! Οι γιορτές που μας υπόσχονται, όλες οι γιορτές 
τους, είναι δόσεις μανιοκαταθλιπτικής κατανάλωσης σε συσκευασία δώρου. 

Που το ξεπληρώνουμε τοις μετρητοίς ή σε δόσεις. Ε, λοιπόν αυτή είναι η 
μας γιορτή! Γιατί τα χρέη είναι πολλά, πάρα πολλά... 






Ποιους λόγους και ποιες αιτίες έχουν οι εξεγερμένοι/ες; Κάθε εξεγερμένος, 
κάθε εξεγερμένη; Δεν είμαστε αυτοί/ες, που θα μιλήσουν εξ ονόματος άλλων. 
Λεν είμαστε και δεν θέλουμε να γίνουμε «μεσολαβητές» κανενός. Αλλά ξέρουμε 
τουλάχιστον αυτό: είναι πολλοί οι λόγοι και οι αιτίες... Όσα και τα χρέη, ή η οργή 
γι’ αυτά. Κι αυτή η οργή πρέπει να μιληθεί, να επικοινωνηθεί 

Κι ένας απ’ τους βασικούς τρόπους ν’ απονεκρωθεί στο πέρασμα του χρόνου 
η εξέγερση, είναι να τις αφαιρεθούν οι λόγοι, οι αιτίες της. Να «ξεχαστεί» δη¬ 
λαδή, ότι μαθητές και αφγανοί μετανάστες, «χουλιγκάνοι» ή νεαροί αλβανοί, 
πολλά και διαφορετικά υποκείμενα, συνυπήρξαν στο δρόμο, διαδήλωσαν, πέτα- 
ξαν πέτρες στους μπάτσους, έσπασαν τράπεζες... Κι όλ’ αυτά τα έκαναν ΜΑΖΙ! 
Τα έκαναν για όλους τους λόγους του κόσμου! 

• λ^γβς τ®υ συστήματβς 

είναι ένα παραλήρημα σε επιτάχυνση... 

Εκεί ακριβώς σκοπεύουν τα πιοοίίθ και οι μηχανισμοί του θεάματος, τα κόμ¬ 
ματα και η αριστερά. Σκοπεύουν στο να ακυρώσουν την πραγματικότητα αυτής 
της κοινότητας. Γι’ αυτό φτάνουν να μιλάνε μέχρι και για την επίδραση του 
«σκανδάλου του βατοπεδίου» στους εξεγερμένους. Γι’ αυτό επιστρατεύουν τους 
«ευαίσθητους» της «γενιάς των 700 ευρώ». Θέλουν ν’ απομονώσουν κοινωνικά 
όχι μόνο τη βία, αλλά κυρίως τα διαφορετικά υποκείμενα και τις αιτίες τους, την 
ενστικτώδικη κοινότητα της οργής τους: 

-Τους μετανάστες που όσοι απ’ αυτούς επιζούν απ’ τους πολέμους που διεξά¬ 
γει ο «πολιτισμένος κόσμος» (και η ελλάδα!) στις χώρες τους, όσοι απ’ αυτούς 
δεν σκοτώνονται από μπάτσους, λιμενικούς ή καραβανάδες (γιατί εκεί δεν χρει¬ 
άζονται δικαιολογίες περί εξοστρακισμού) τους «εγκληματοποιούν» γιατί «έκα¬ 
ναν πλιάτσικο στα σπασμένα μαγαζιά». 

-Τους «χουλιγκάνους» που όσοι δεν φυλακίστηκαν απ’ το νόμο του Ορφανού 
για τα γήπεδα, πρέπει τώρα να ξαναγυρίσουν στην πρέζα και το «μεγαλείο» της 
ομάδας τους και να αλληλοεξοντωθούν χαρούμενα. 

-Τους μαθητές οι οποίοι πρέπει γρήγορα να ξεχάσουν αυτή την «παρένθεση» 
και να κοιτάξουν τα μαθήματα τους και την αυριανή επαγγελματική τους απο¬ 
κατάσταση. (Αυτές δεν είναι οι οικογενειακές συμβουλές;) Τους πιο απείθαρ¬ 
χους απ’ αυτούς θ’ αναλάβουν οι μπάτσοι και οι κοινωνιολόγοι του συστήματος. 

Και τόσα άλλα. Και βέβαια υπάρχει (για πόσο ακόμα;) και η γνωστή συνταγή 
«κοιτάω την πάρτη μου». Ο ατομισμός για καθημερινή χρήση. Υπάρχουν και τα 
σοσιαλδημοκρατικά τσιτάτα περί «αδιεξόδων» ή «ανεκπλήρωτων υποσχέσεων» 
■Βυ έχουν τον χρήσιμο για τ’ αφεντικά ρόλο να απονεκρώνουν και ν’ αναισθη- 
Ηποιούν τις αντιθέσεις. 

ρθέλουν να «ξεχαστεί» δηλαδή πως τα χρέη είναι πολλά. Πολλοί χρωστάνε στις 
τράπεζες, αλλά σε πολλούς άλλους τους κλέβουν τη ζωή τ’αφεντικά κι οι μπά- 
τσοι, 01 δικαστές κι οι νόμοι, τα σχολεία και οι οικογένειες. Η συνείδηση της κοι¬ 
νότητας, η κοινότητα της συνείδησης είναι υπόθεση δύσκολη, αλλά αξίζει τον 
κόπο... 



ένας πυρβββλισμ^ς 

είναι η ρΐα τ®υ εΟνικβύ κβρμβΟ αε επιτάχυνση... 

Κατά τη διάρκεια της εξέγερσης, ο εθνικός κορμός και η βία του δεν είχαν αποσυρθεί 
απ’ το προσκήνιο. Οι μπάτσοι έχουν κάνει εκατοντάδες συλλήψεις κι έχουν γίνει δεκά¬ 
δες προφυλακίσεις. Απ’ την άλλη, η κοινωνική συμμαχία της «κανονικότητας», ιδιοκτή¬ 
τες και καταστηματάρχες, «φιλήσυχοι» και «καθώς πρέπει» μαζί με τους αυθεντικούς 
φασίστες εμφανίστηκαν στους δρόμους και σε κάποιες περιπτώσεις «συγκρούστηκαν» 
με τους εξεγερμένους. Ο φασισμός του νόμου και της τάξης, ο φασισμός του «η ιδιο¬ 
κτησία ΜΟΥ πάνω απ’ όλα» είναι εδώ! Β «ομαλότητα» προ 6ης Δεκέμβρη είναι εδώ! Και 
θέλει να ξαναπάρει το πάνω χέρι 

Μέσα σ’ αυτό τσ περιβάλλον «σκάει» κι ένας πυροβολισμός. Ο πυροβολισμός εναντίον 
του μαθητή στον πεζόδρομο του περιστερίου. «Ανεξήγητος»; «Μυστηριώδης»; Πάντως, 
υπουργός της κυβέρνησης, μιλώντας γι’ αυτόν, λέει πως αυτό το γεγονός δείχνει την 
αξία που έχει η «κοινωνική ειρήνη». Σαν να λέει δηλαδή «καθήστε στ’ αυγά σας γιατί 
υπάρχουν κι άλλα «μέσα». Το κκε απ’ την άλλη, λέει ότι είναι μια επίθεση που στρέφε¬ 
ται εναντίον του, λες και αυτός που πυροβόλησε, ρώτησε αν οι μαθητές είναι μέλη της 
κνε... 

Ένα είναι σίγουρο: εμείς δεν πρόκειται να περιμένουμε τ’ αποτελέσματα καμιάς βαλλι¬ 
στικής έρευνας, για να πούμε πως αυτός ο πυροβολισμός στρέφεται εναντίον μας. 
Εναντίον όλων όσων κατέβηκαν στους δρόμους προσπαθώντας να οικοδομήσουν κοι¬ 
νότητες, να φτιάξουν στιγμές αλληλεγγύης. Αυτός ο πυροβολισμός θέλει να φοβίσει, 
θέλει να διαχωρίσει. Αυτός ο πυροβολισμός είναι μέρος της «επιστροφής στην κανονι¬ 
κότητα». Είναι μέρος μιας επίθεσης εναντίον μας. Είναι μέρος της φασιστικής αντεπί¬ 
θεσης του νόμου και της τάξης. Κι αυτό δεν πρέπει να μείνει αναπάντητο... 



β.η1:1·Γβ.3θΐ3ΐ: 
συνέλευση δυτικών πρβαστίων 




